
Ugod Község Önkormányzata Képviselő-testületének

15/2016.(XII.20.) önkormányzati rendelete

a pénzbeli és természetbeni támogatások rendszeréről, valamint a személyes

gondoskodást nyújtó szociális és gyermekjóléti ellátásokról szóló 1/2015.(II.28.) önkormányzati rendelet módosításáról

Ugod Község Önkormányzat Képviselő-testülete 1993. évi III. törvény (a továbbiakban: Szt.) 1. § (2) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában foglalt felhatalmazás alapján, a Magyarország helyi önkormányzatairól szóló 2011. év CLXXIX. tv. 13. § (1) bekezdés 8. pontjában meghatározott feladatkörében eljárva a következőket rendeli el: 

1. § Ugod Község Önkormányzat Képviselő-testületének  a pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátásokról szóló 1/2015.(II.28.) önkormányzati rendelet (a továbbiakban: rendelet)  3. §  (1) bekezdés helyébe a következő rendelkezés lép:

„3. §

(1) Az Szt.-ben, valamint a rendeletben meghatározott feltételek szerint Ugod Község Önkormányzat Képviselő-testületének Szervezeti és Működési Szabályzatáról szóló önkormányzati rendelet (továbbiakban: SZMSZ) alapján átruházott hatáskörében a polgármester dönt:

a) települési támogatás megállapításáról ;

b) köztemetés elrendeléséről

c) köztemetés költségének megtérítése alóli mentesítésről.”
2. § A rendelet 18. §  (9) bekezdés helyébe a következő rendelkezés lép:

„18. §

(9) Az étkeztetés megállapításának hatáskörét a képviselő-testület a jegyzőre átruházza.”

3. § A rendelet 19. §  (2) bekezdés helyébe a következő rendelkezés lép:

„19. §

(2) Az önkormányzat külön rendeletben állapítja meg: az (1) bekezdésében foglalt intézményi térítési díj összegét. Az ellátott által fizetendő személyi térítési díjat a jegyző állapítja meg a személyes gondoskodást nyújtó szociális ellátások térítési díjáról szóló 29/1993.(II.17.) Korm. rendelet szabályaira figyelemmel.”

4. § A rendelet 20. §  (1) bekezdés első mondata helyébe a következő rendelkezés lép:

„20. §

(1) Az étkeztetés igénybevételéről a polgármester és az ellátott megállapodást köt.”

5. § A rendelet 20. §  (3) bekezdés  helyébe a következő rendelkezés lép:
„20. §

(3) Az ellátás megszüntetéséről a jegyző a (2) bekezdés d), e), f) pontja esetében határozattal dönt, és döntéséről értesíti a kérelmezőt. A (2) bekezdés a)-c) bekezdése esetében az ellátás megszűnése automatikusan történik külön határozat nélkül.”  
6. § E rendelet 2017. január 1-jén lép hatályba.

A rendelet kihirdetve: 2016. december 20.

